Trelis/gawiki huggingface dataset:
Baile an Bhiataigh. Is sráidbhaile atá suite i gContae na Mí, Poblacht na hÉireann é Baile an Bhiataigh, nó "Bettystown" as Béarla. Tá An Inse agus Baile Uí Mhornáin suite i ngar dó. Is baile comaitéirí de chuid Bhaile Átha Cliath é, agus d'fhás an daonra go tapaigh le déanaí. Anois tá timpeall is 6000 duine ina gcónaí sa cheantar ar a dtugtar An Inse-Baile an Bhiataigh-Baile Uí Mhornáin. Fuair bean Dealg na Teamhrach i gceantar Bhaile an Bhiataigh sa bhliain 1850.
Ilmheáin. Ciallaíonn ilmheáin ("multimedia" i mBéarla) meascán de mheáin éagsúla ar nós:
Go hiondúil is í an fhoirm dhigiteach de na meáin a bhíonn i gceist ach ní gá go mbeadh sé sin fíor.
Rangú.
Déantar idirdhealú idir "ilmheáin líneach" agus "ilmheáin neamhlíneach". Ní bhíonn aon idirghníomhachas le hilmheáin líneach (m.sh. taispeántas scannáin) ach bíonn ilmheáin neamhlíneach idirghníomhach - is féidir leis an úsaideoir roghanna a dhéanamh agus a chosán féin a dhéanamh tríd an ábhar.
Modhanna seachadta.
Tá dhá phríomhmhodh ann ina seachadtar ilmheáin:
Físeán. Séard is físeán ann ná an teicneolaíocht a úsáidtear le híomhánna leictreonacha de ghluiaseacht éigin a ghabháil, a thaifeadadh, a phróiseáil, a stóráil, a chraoladh agus a eagrú. 
Dearadh an teicneolaíocht seo le haghaidh córais theilifíse, ach rinneadh tuilleadh forbartha uirthi i bhformáidí éagsúla le tacú le taifeadadh pearsanta.
Tá físeán éagsúil ó scannán, áit a ghabhtar íomhá beo mar sheicheamh grianghraif de ghluaiseacht éigin. 
Tugtar frámaí scannáin ar na grianghraif seo. Airítear físeán mar ghluaiseacht mar gheall ar feiniméan ar a dtugtar marthanacht radhairc.
Fráma scannáin. Séard is fráma scannáin ("film frame" i mBéarla) ann ná grianghraf aonarach a thógtar mar chuid de scannán. Scairtear na frámaí indibhidiúla óna chéile le línte frámaí. 
Ráta Frámaí.
Teilgtear scannáin ag ráta 24 fráma in aghaidh an tsoicind. Tugtar an ráta frámaí air seo. I gcás físeáin, bíonn ráta frámaí de 24, 25 nó 30 fráma in aghaidh an tsoicind in úsáid. Braitheann an figiúr seo ar an gcaighdeán craolacháin físeáin atá in úsáid.
Thomas Babington Macaulay. Staraí Briotanach agus polaiteoir Fuig ab ea Thomas Babington Macaulay, 1ú Barún Macaulay, PC, FRS, FRSE ( 25 Deireadh Fómhair 1800 – 28 Nollaig 1859). Bhí sé ina "Secretary at War" (a bhí freagracht as riaradh agus eagrú an Airm) idir 1839 agus 1841, agus ina Phámháistir Ginearálta idir 1846 agus 1848.
Is sampla barrthábhachtach é an saothar cúig imleabhar "The History of England from the Accession of James the Second" le Macaulay, a léirigh a áiteamh faoi fheabhas chultúr Iarthar na hEorpa agus faoi dhosheachantacht a dhul chun cinn sochpholaitiúil.
Luathshaol.
Rugadh Macaulay ag Rothley Temple. i Leicestershire ar an 25 Deireadh Fómhair 1800, mac le Zachary Macaulay, Aibhistín Albanach, a rinneadh gobharnóir agus cealaitheoir coilíneach de, agus Selina Mills ó Bhriostó, iardhalta de chuid Hannah More. D'ainmnigh siad a gcéad leanbh i ndiaidh a uncail Thomas Babington, úinéir talún agus polaiteoir de chuid Leicestershire, a bhí tar éis deirfiúr Zachary Jean a phósadh. Bhí clú air Macaulay óg mar pháiste éachtach; mar naíonán, ag stánadh amach óna chliabháin ag simléir mhonarcha áitiúil, tá sé ráite gur fhiafraigh sé dá athair ar tháinig an deatach ó thinte ifrinn.
Cuireadh oideachas air i scoil phríobháideach i Hertfordshire, agus, ina dhiaidh sin, i Coláiste na Tríonóide, Cambridge, áit ar bhuaigh sé roinnt duaiseanna, lena n-áirítear 'Bonn Óir an tSeansailéara' i Meitheamh 1821, agus áit ar fhoilsigh sé aiste iomráiteach ar Mhilton san iris an "Edinburgh Review "sa bhliain 1825. Ní raibh Macaulay agus é ag Cambridge ag déanamh staidéir ar litríocht chlasaiceach, rud a léigh sé san India ina dhiaidh sin. Déanann sé cur síos ina litreacha ar an léamh a bhí aige ar an Aeinéid le linn dó a bheith i Malvern sa bhliain 1851, nuair a deir sé gur bhain filíocht Veirgil na deora as. Mhúin sé Gearmáinis, Ollainnis agus Spáinnis dó féin, agus bhí Fraincis líofa aige. Rinne sé staidéar ar an dlí agus sa bhliain 1826 glaodh chun an barra é, sular chuir sé níos mó suime i ngairm bheatha pholaitiúil. Cháín Macaulay, san "Edinburgh Review" sa bhliain 1827, agus i sraith litreacha gan ainm chuig "'The Morning Chronicle," an anailís a rinne an saineolaí an Coirnéal Thomas Moody (oifigeach de chuid Arm na Breataine ó Oifig Choilíneachta na Breataine) ar oibrithe faoi dhintiúr. Cháin athair Fuig Macaulay Zachary Macaulay, a bhí ag iarraidh ‘"'free black peasantry"'’ seachas comhionannas na nAfracach, freisin, san "Anti-Slavery Reporter", maíomh Moody.
An Inse. Is sráidbhaile atá suite i gContae na Mí i bPoblacht na hÉireann í an Inse, nó "Laytown" as Béarla. I dteannta le Baile Uí Mhornáin agus Baile an Bhiataigh bhí 11,872 ina gcónaí ann de réir an daonáirimh i 2016.
Réabhlóid na Rómáine 1989. Tharla Réabhlóid na Rómáine sa bhliain 1989, seachtain fada de chíréibí agus troid i ndeireadh mhí na Nollaig, 1989, a fuair réidh le réim na gCumannach agus Nicolae Ceaușescu sa Rómáin. Tháinig deireadh leis an bhforéigean tar éis cúirt a chur ar dheachtóir na tíre, Ceaușescu, agus a bhean chéile Elena agus iad a chur chun báis. Ba an Rómáin an t-aon tír oirthearach a fuair réidh leis an gcumannachas trí fhoréigean agus na ceannairí a chur chun báis.
Fuair 1,104 duine bás sa réabhlóid, 162 dóibh san agóid a fuair réidh le Ceaușescu (16–22 Nollaig, 1989) agus 942 duine sa troid i ndiaidh ghabháil an chumhachta. B'é an "Fronta Sábháilte Náisiúnta" (FSN) an fórsa polaitiúil a bhí taobh thiar den réabhlóid. Bhí 3,352, gortaithe, 1,107 dóibh fad is a bhí Ceaușescu fós i gcumhacht agus 2,245 tar éis gur thóg an Fronta cumhacht.
Reilig Ghlas Naíon. Is é Reilig Ghlas Naíon (nó Prospect Cemetery uaireanta) an reilig neamh-shainchreidmheach is mó i mBaile Átha Cliath, príomhchathair na hÉireann. Bunaíodh an reilig i rith an 19ú haois, agus tá roinnt mhaith de na daoine is tábhachtaí i stair na hÉireann curtha ann, mar shampla Charles Stewart Parnell, Dónall Ó Conaill, Mícheál Ó Coileáin, Éamon de Valera, Caoimhín de Barra agus Constance Markiewicz.
Bunú na reilige.
Osclaíodh doirsí na reilige den chéad uair thiar sa bhliain 1832, tráth ina raibh na Péindlíthe fós i bhfeidhm go tréan fud fad na tíre. Ní raibh reiligí dá gcuid féin - ar bhun oifigiúil ar aon nós - ag Caitlicigh na tíre chun a mairbh féin a chur i gcré na cille, rud a ghríosaigh Dónall Ó Conaill chun feachtas a bhunú ina choinne. Sa deireadh thiar thall, chruthaigh mo dhuine nach raibh dlí oiriúnach ar bith i bhfeidhm a chuirfeadh a leithéid sin de bhac orthu, agus éilíodh áit chuí ina gcuirfeadh Caitlicigh agus Protastúnaigh in aon reilig le chéile.
Prospect Cemetery a baisteadh uirthi agus í á oscailt don phobal ar an 21 Feabhra 1832. Lonnaíodh an reilig ar naoi acra i nGlas Naíon, taobh thuaidh den chathair. An chéad duine a cuireadh ann ná buachaill óg ceithre bliana d'aois darbh ainm Michael Casey ó Shráid San Proinsias i lár Bhaile Átha Cliath.
Ludwig II na Baváire. Bhí Ludwig (Laoiseach) Friedrich Wilhelm II (25 Lúnasa 1845 – 13 Meitheamh 1886), ina Rí ar an Bhaváir ó 1864 go dtí go bhfuair sé bás. Tugadh na leasainmneacha "Mad King Ludwig" (Laoiseach Craiceáilte) air as Béarla agus "Märchenkönig" (Rí na bhFinnscéalta) air as Gearmáinis. 
Tá clú agus cáil air mar gheall ar an mbealach aisteach a bhí leis, agus mar go raibh an-suim aige i gcaisleáin ar stíl na Meánaoise, amhail Neuschwanstein, a spreag an tsamhlaíocht don chaisleán in 'Sleeping Beauty' ag Disney. 
Pátrún na gceoltóirí ba ea Ludwig. Mar shampla, nuair a bhí Wagner báite i bhfiacha ar fhilleadh ón deoraíocht, chuir sé aithne ar Ludwig. 
Is é a bhí ina Rí ar an mBaváir nuair a aontaíodh an Ghearmáin in aon tír amháin sna 1870idí, agus ní róshásta a bhí sé faoi ach oiread.
Feallmharaíodh Ludwig ar 13 Meitheamh 1886, is cosúil (tá roinnt tuairimí faoi ag dul thart).
Tar éis a bháis, thángthas ar phleananna dá lán caisleán eile nár thóg sé.
Dún Seachlainn. Sráidbhaile atá suite i gceartlár na Mí, Poblacht na hÉireann é Dún Seachlainn (Domhnach Seachnaill go háitiúil), nó "Dunshaughlin" as Béarla. Tá thart ar 5,840 (2016) duine ina gcónaí sa sráidbhaile seo atá lonnaithe timpeall 25km ó Bhaile Átha Cliath ar phríomhshráid N3.
Scoileanna sa cheantar.
Tá trí scoil i nDún Seachlainn. Dhá bhunscoil (Gaelscoil na Ríthe and St. Seachaills) agus meánscoil amháin darb ainm Coláiste Pobail Domhnach Seachnaill. Tá breis is míle dálta ag freastail ar an scoil seo.
Coláiste Gonzaga. Scoil Chaitliceach phríobháideach do bhuachaillí a bunaíodh sa bhliain 1950 faoi stiúir Chumann Íosa is ea Coláiste Gonzaga C.Í. ("Gonzaga College S.J."). Ainmníodh an scoil as San Aloysius Gonzaga, Íosanách. I Raghnallach i mBaile Átha Cliath atá an scoil suite. Bíonn a lán spóirt á n-imirt sa scoil; rugbaí, cruicéad agus badmantan ina measc. Tá clú ar an scoil maidir le ficheall agus i ngeall ar na torthaí maithe a ghnóthaíonn daltaí na scoile san Ardteistiméireacht.
Dún Doire. Sráidbhaile atá suite i gContae na Mí, Poblacht na hÉireann é Dún Doire, nó "Dunderry" as Béarla.
Tá Dún Doire gar go leor do Ráth Chairn.
Tá an t-amhránaí agus múinteoir Nollaig Ní Laoire as Dún Doire.
Damhliag. Sráidbhaile atá suite i gContae na Mí, Poblacht na hÉireann é Damhliag, nó "Duleek" as Béarla.
Cill an Chairn. Bruachbhaile atá suite 2km ó lár bhaile na hUaimhe i gContae na Mí, Poblacht na hÉireann í Cill an Chairn ("Kilcarn" as Béarla).
Cill Mheasáin. Sráidbhaile atá suite i gContae na Mí, Poblacht na hÉireann í Cill Mheasáin ("Kilmessan" as Béarla).
Buaile na Bréachmhaí. Sráidbhaile atá suite i gContae na Mí, Poblacht na hÉireann é Buaile na Bréachmhaí, nó "Ballinabrackey" as Béarla.
An Obair. Is sráidbhaile í an Obair (nó "Nobber" i mBéarla) atá suite i dtuaisceart na Mí, Poblacht na hÉireann.
Maigh Dearmhaí. Is sráidbhaile atá suite i ndeisceart na Mí, Poblacht na hÉireann í Maigh Dearmhaí, nó "Longwood" as Béarla.
Baile an Bhóthair. "Is alt faoi Bhaile an Bhóthair, Co. na Mí é seo. Le haghaidh alt faoin mbaile in Áth Cliath, féach ar Baile an Bhóthair, Áth Cliath"
Sráidbhaile atá suite in oirdheisceart na Mí, Poblacht na hÉireann é Baile an Bhóthair, nó "Batterstown" as Béarla.
Dún Samhnaí. Is sráidbhaile atá suite i gContae na Mí, Poblacht na hÉireann é Dún Samhnaí, nó "Dunsany" as Béarla.
Cluain Ioraird. Sráidbhaile atá suite i gContae na Mí, Poblacht na hÉireann í Cluain Ioraird, nó "Clonard" as Béarla. Tá an sráidbhaile seo suite ar phríomhbhóthair N4 in aice le Cionn Átha Gad na hIarmhí. Tá suas le 100 duine ina gcónaí sa sráidbhaile.
Bebo. Is láithreán líonraithe shóisialta é Bebo ar an idirlíon. Ligtear do na daoine atá páirteach ann labhairt lena gcairde, cluichí a imirt agus féachaint ar "Bebo TV". Thosaigh sé i Meiriceá, ach tháinig méadú mór ar an tóir a bhí air in Éirinn, idir 2005 agus 2006. Tá sé an-chosúil le MySpace, FriendStar agus Facebook. Deirtear gurb é an 174ú láithreán gréasáin Béarla is mó éileamh ar domhan.
Jam. Is clár é Jam a bhí ar R.T.É. sa bhliain 2006. Lean sé trí bhanna ceoil: "Santa Cruz" (As Coláiste na Carraige Duibhe], BÁC), "Struck" as contae Chiarraí agus "Solvent" as Gaillimh. Cabhraigh R.T.É. leo feabhsú mar bhannaí agus sa deireadh bhí comórtós acu a bhuaigh Struck.
Nickelodeon. Is stáisiún teilifíse do dhaoine óga é Nickelodeon, a bunaíodh i Meiriceá sa bhliain 1979, faoin ainm "Pinwheel". Tá stáisiúin dá chuid ar fud an domhain, mar shampla, i Meiriceá, an Ríocht Aontaithe, an Astráil agus an tSeapáin. Tuilleadh clú agus cáil do Nickelodeon le cláir amhail "Rugrats", "Spongebob Square Pants" agus "Fairly Odd Parents".
Baile an Bheileogaigh. Sráidbhaile atá suite i gContae na Mí, Poblacht na hÉireann é Baile an Bheileogaigh, nó "Bellewstown" as Béarla.
Chris Hardman. Ba ceoltóir/amhránaí é Chris James Hardman (nó lil' Chris) as Lowestoft i Sasana. Rugadh é ar 26 Lúnasa 1990. Fuair sé bás ar an 23 Márta, 2015.
Shaol.
Thuill sé clú agus cáil nuair a ghlac sé páirt i "Rock School" le Gene Simmons, as "KISS", sa bhliain 2005. An bhliain dár gcionn i 2006 scaoil sé a chéad shingil "Checkin' it out" agus lean sé le halbam darbh ainm "Lil' Chris". Chan sé "Checkin' it out" ar "The Late Late Toy Show" ar RTÉ sa bhliain 2006. Bhain "Checkin' it out" an tríú áit amach i gcairteanna na Ríocht Aontaithe ach ní raibh an rath céanna ar "Lil' Chris". 
Dioscliosta.
Albaim
Singlí
Tenacious D. Is banna grinn rac-cheoil é Tenacious D, bunaíodh iad i Cathair na nAingeal, Meiriceá, 1994. 
Foirmíocht.
Bhuail Jack Black le Kyle Gass nuair a bhí Jack 16 agus Kyle 24. Ní raibh siad cairdiúil ar dtús ach i 1997 bhunaigh siad 'The D'.
Gníomhréim.
Bhí clár teilifíse acu ó 1997 go dtí 2000 darbh ainm Tenacious D ach níor thuill siad clú mór go dtí 2001 nuair a scaoil siad 'Tenacious D'- an t-albam. Bhí na singlí 'Tribute', 'Wonderboy', 'F.H.G.' agus 'Dio' ar an albam seo. Scaoil siad albam eile sa bhliain 2006. 'Pick of Destiny' an t-ainm a bhí air. Fuaimrian den scannán 'Pick of Destiny', ina ghlac an bheirt acu páirt, a bhí ann.
Baile Uí Mhornáin. Sráidbhaile atá suite ar chósta Mhuir Éireannach i gContae na Mí, Poblacht na hÉireann é Baile Uí Mhornáin, nó "Mornington" as Béarla.
Jack Black. Is aisteoir agus ceoltóir é Jack Black, a rugadh in Hermosa Beach, California, sa bhliain 1969. Tháinig clú air leis a bhanna ceoil "Tenacious D".
The Edge. Seinneann The Edge (nó David Howell Evans) giotár leis an banna U2 as Baile Átha Cliath. Rugadh sa bhliain 1961 é i Sasana, le tuismitheoirí Breatnacha, ach bhog a chlann go hÉirinn nuair a bhí sé óg.
An Bóthar Buí. Sráidbhaile atá suite i ndeisceart na Mí, Poblacht na hÉireann é An Bóthar Buí, nó "Enfield" as Béarla. Tá thart ar 1,000 duine ina gcónaí sa sráidbhaile seo atá lonnaithe ar bhóthar N4 idir Chill Choca agus Chionn Átha Gad. Níl ach 41 km idir lár Bhaile Átha Cliath agus an sráidbhaile.
An Scrín, Contae na Mí. Sráidbhaile atá suite i lár Chontae na Mí, Poblacht na hÉireann í an Scrín nó Scrín Cholm Cille ("Skryne/Skreen" as Béarla).
Wii. Is é an Wii (wee) an 5ú consól cluichí ata déanta ag Nintendo. Scaoileadh ar an 19ú Samhain 2006 é, cúig bliana i ndiaidh an GameCube. Tháinig clú air mar gheall ar an gcianrialú nuálach atá ag an Wii. Chualathas faoin Wii sa bhliain 2004 nuair a bhí an t-ainm 'Revolution' air. I mí an Mhárta 2007, bhí níos mó ná 200 cluiche Wii ar fáil.
An Muileann gCearr. Is é an Muileann gCearr (nó "Mullingar" as Béarla) príomhchathair Chontae na hIarmhí. Tá sé ar na bailte is mó i lár na hÉireann. Dar leis an daonáireamh bhí 20,928 ina gcónaí sa bhaile sa bhliain 2016. Tá sé suite ar an mBrosnach idir Loch Uail agus Loch Ainninn. 
Bhí ionad traenála de chuid an airm ar an mbaile, atá an-ghar do lár na tíre. 
Áiseanna.
Tá dhá ionad siopadóireachta, leabharlann agus Ospidéal Réigiúnach an Mhuilinn Chearr sa bhaile. Tá Áras an Mhuilinn, ionad acmhainnaí de chuid Chomhaltas Ceoltóirí Éireann do lár na tíre, lonnaithe sa bhaile.
Tá trí nuachtán ann: The Mullingar Advertiser, The Westmeath Topic, agus The Westmeath Examiner.
Iompar.
Téann go leor den trácht idir an Mhi agus Ros Comáin agus Baile Átha Cliath tríd an mbaile. Tá stáisiún traenach ar an mbaile, agus stopann líne Shligeach ann, maraon le línte Bhéal Átha an Fheadha agus Chathair na Mart. 
Stair.
Cúpla míle ó dheas, bhunaigh Naomh Colman mainistir a bhí ina ionad léinn ar feadh na gcéadta bliain. Bhí tábhacht mhíleata ag baint leis an mbaile mar gheall ar a ionad i lár na tire- bhí garastúin ag Arm na Breataine tógtha ann idir 1814 agus 1819, agus a bhí mar ionad de chuid Arm na hÉireann darbh ainm Dún Cholumb go dtí gur dhúnadh é in 2012. Tar éis chath a mhair deich lá d'éirigh leis an nGinearál Godart van Ginkel an baile a ghabháil i mí an Mheithimh 1691.
Nasta'liq. Nasta'liq (نستعلیق "nasta'līq"). Córas no cló scríofa a bhfuil úsáid forleathan aige sa Phacastáin, san Iaráin agus san Afganastáin. Tá dlúthbhaint aige leis an gcóras scríofa Naskh, an modh scríofa Araibise.
Naskh. Córas scríbhneoireachta Arabach is ea Naskh.
Xbox. Is é Xbox an t-ainm ar an chéad ríomhaire cluichí déanta ag Microsoft. Tháinig sé amach i Meiriceá sa bhliain 2001 agus anois tá níos mó ná 24 milliúin acu díolta. Bhí sé €479 i 2002 in Éirinn ach nuair a tháinig an Xbox 360 amach, thit an phraghas go dtí €99.
Coláiste na Carraige Duibhe. Meánscoil phríobháideach do bhuachaillí is ea Coláiste na Carraige Duibhe (Béarla: Blackrock College) agus é suite san áit a bhfuil an t-ainm céanna uirthi. Tá clú agus cáil ar an scoil ar fud na hÉireann mar áit mhór rugbaí. Sa bhliain 2005, chaithfeá €4,550 a íoc mar tháille iontrála sa scoil. Osclaíodh an scoil sa bhliain 1860, agus inniu, tá thart ar mhíle dalta ag freastal ar an gcoláiste. Is é Alan MacGinty atá ina Phríomhoide ar an scoil inniu. Gach bliain, déanann daltaí na scoile an obair airgead a sholáthar do AIDLINK agus GOAL (dhá chumann carthanachta Éireannach a oibríonn le bochtáin an Tríú Domhain) trí sheamróg a dhíoladh timpeall am Lá Fhéile Pádraig. 
Iarscoláirí.
D'fhreastail an t-imreoir rugbaí cáiliúil Brian O'Driscoll, agus an TD Eoin Ó Broin ar an scoil seo.
Dan Brown. Is údar é Dan Brown (a rugadh ar an 22 Meitheamh, 1964) as New Hampshire, Meiriceá. Níor scríobh sé a chéad úrscéal go dtí 1998 nuair a scríobh sé "Digital Fortress". Sula raibh sé ina údar, bhí gairm aige mar cheoltóir agus mar mhúinteoir. Tháinig clú mór air nuair a scaoil sé an leabhar an-chonspóideach "The Da Vinci Code" ("Cód Da Vinci"). Rinneadh scannáin de dhá leabhar dá chuid, mar atá "Angels and Demons" agus "The Da Vinci Code". Tá a chuid úrscéalta aistrithe go 52 teangacha.
Dutch Gold. Is lágar é Dutch Gold a dhíoltar in Éirinn. Tá sé an 3ú beoir is móréilimh in Éirinn tar éis Guinness agus Budweiser. Cuireadh isteach ar an margadh é sa bhliain 1995.
Montainéagró. Tír in oirdheisceart na hEorpa is ea Montainéagró. Tá teorainn aici leis an Bhoisnia-Heirseagaivéin san iarthuaisceart, an Chróit san iarthar, an Albáin ó dheas, an Chosaiv san oirthear, agus an tSeirbia san oirdheisceart. Tá Montainéagró suite ar an Mheánmhuir. D’fhan Montainéagró neamhspleách go dtí 1918. Bhí sí ina cuid den Iúgslaiv ina dhiaidh sin. Nuair a bhris an Iúgslaiv suas sna 1990idí, bhí aontas idir an tSeirbia agus Montainéagró. Ach i 2006 bunaíodh Montainéagró mar stát ar leithligh. Is í Podgairítse an phríomhchathair Is é Podgorica príomhchathair na Poblachta agus an chathair is mó..
Déimeagrafaic.
JanSport. Is comhlacht agus branda mór-éilimh as Seattle é Jansport a dhéanann agus a dhíolann malaí droma
Charlton Athletic Football Club. Is é Charlton Athletic Football Club club peile i Londain, Sasana. Imríonn an Charlton sa Coca-Cola Championship. Tá "The Valley" an t-ainm a bhfuil ar staidiam Charlton.
Kaiser Chiefs. Is banna ceoil é Kaiser Chiefs as Sasana. Tá dhá albam acu: "Employment" (2005) agus "Yours Truly, Angry Mob" (2007).
Is iad na Kaiser Chiefs: Vijay Mistry, Simon Rix, Nick Baines, Andrew White agus Ricky Wilson.
Reisimint Pharaisiút. Is cuid den arm na Breataine.í an Reisimint Pharaisiút. Bunaíodh an Reisimint i rith an Dara Cogadh Domhanda. 
An reisimint i dTuaisceart Éireann.
Nuair a bhris na Trioblóidí amach i gCúige Uladh, sheol rialtas na Breataine na paratrúipéirí go Éire. 
Ar Domhnach na Fola (1972), mharaigh baill an reisimint 13, an chuid acu go léir gan arm. 
Bhí Frank Kitson, mar bhriogáidire"," i gceannas ar an gcathlán paratrúipéirí a lámhach agus a mharaigh deichniúr i mBaile Uí Mhurchú in iarthar Bhéal Feirste i gcaitheamh trí lá idir 9-11 Lúnasa 1971.
Bhí Kitson i gceannas ar an gcathlán paratrúipéirí a lámhach agus a mharaigh ceithre dhuine dhéag i gcathair Dhoire ar an 30 Eanáir 1972, Domhnach na Fola.
Baile na gCailleach. Sráidbhaile mór is ea Baile na gCailleach ("Collinstown" as Béarla go traidisiúnta) atá suite i gContae na hIarmhí, Éire.
An Volga. Is abhainn sa Rúis í an Volga.
Is í an Volga an abhainn is faide san Eoraip (3,530 ciliméadar ar fhad).
Cogadh na Saoirse Gréagach. Thosaigh Cogadh na Saoirse Gréagach nó "Réabhlóid na nGréagach" (1821–1831), (Gréigis: Ελληνική Επανάσταση του 1821, "Elliniki Epanastasi", Tuircis: "Yunan İsyanı"), le saoirse a fháil ó na Turcaigh. De réir chonradh Chathair Chonstaintín a síneadh i mí Iúil 1832, aithníodh An Ghréig (Hellas) mar thír iomlán shaor. Ba iad na Gréagaigh an chéad grúpa daoine a shaoraigh iad féin ón Impireacht Otamánach. Gach bliain, déanann na Gréagaigh ceiliúradh ar an neamhspleáchas a bhain siad amach ar an 25 Márta.
FTP. Is éard is FTP ("File Transport Protocol") nó PAC ("Prótacal Aistrithe Comhad") ná sraith de rialacha caighdeánacha a úsáidtear i ríomhairí chun cumarsáid a mhalartú ar fud an Idirlín agus chun comhaid a aistriú idir córais atá ceangailte tríd an Prótacal Rialaithe Tarchurtha/Prótacal Idirlín (TCP/IP). Tá FTP tógtha ar ailtireacht chliaint/freastalaí agus úsáideann sé naisc rialúcháin agus rialaitheoirí sonraí faoi leith idir an cliant agus feidhmchláir na bhfreastalathe. Bhíodh na feidhmchláir idirghníomhach ar dtús, 
uirlisí líne na n-orduithe, le comhréir ordaithe caighdeánach, ach tá comhéadain ghrafaigh úsáideora a fhorbairt do gach córas oibriúcháin in úsáid inniu. 
Úsáidtear TCP freisin go minic mar comhbhall feidhmchláir chun comhaid a aistriú go huathoibríoch le haghaidh feidhmeanna inmheánacha ríomhchláir. Is féidir TCP a úsáid le fíordheimhniú pasfhocail a bhíonn úsáideoir-bunaithe nó le cead isteach ag úsáideoirí gan ainm. Tá an Prótacal Aistrithe Comhad Beagbhríoch (TFTP) (Béarla: "Trivial File Transfer Protocol") cosúil leis an Phrótacal Aistrithe Comhad, ach tá sé simplithe agus níl sé comh-inoibritheach, agus is leagan neamh bharántúil é.
Cultúr Uladh. Is cúige Éireannach Cúige Uladh, i dtuaisceart na tíre. Mar bhí a lán inimirce i rith an 17ú agus an 18ú haoiseanna ó Alba agus Sasana, tá a chultúir an-difriúil ná an chuid eile den tír.
An Mheán-Bhéarla. B'é an Meán-Bhéarla an cineál Béarla a bhí á shaothrú ó ghabháltas Uilliam Concaire ar Shasana (1066) go dtí an dara leath den chúigiú haois déag, nuair a thosaigh Caighdeán na Seansaireachta, a bhí bunaithe ar Bhéarla Londan, ag dul chun tábhachta. San am céanna, bhí an Nua-Ghaeilge Chlasaiceach á scríobh in Éirinn. Ní raibh caighdeán an Mheán-Bhéarla leath chomh cruinn le caighdeán na Nua-Ghaeilge Clasaicí, nó bhí a litriú agus a chanúint féin ag gach scríobhaí timpeall na tíre.
Ní raibh mórán stádais ag an mBéarla i sochaí Shasana i dtréimhse an Mheán-Bhéarla. Bhí sé á úsáid sna cúirteanna dlí, ach b'í an Fhraincis Normánach teanga na n-uasal, teanga na litríochta agus teanga na gcáipéisí poiblí. B'í an Laidin teanga na heaglaise, ar ndóigh. Bhí úsáid áirithe á baint as an mBéarla sa scríbhneoireacht liteartha, cosúil leis na téacsanna cráifeacha, naomhsheanchas agus litríocht shaolta féin. Breacadh an chuid ba mhó de litríocht an Mheán-Bhéarla síos ón dara leath den dóú haois déag anuas, agus mar sin, is gnách "aois chaillte na litríochta Béarla" a thabhairt ar an tréimhse a chuimsíonn an dara leath den aonú haois déag agus an chéad leath den dóú haois déag. Ní raibh an aois chomh caillte sin i ndiaidh an iomláin, áfach, ó ba rud é go raibh na scríobhaithe ag léamh na seantéacsanna san am sin féin agus iad á gcur in oiriúint don teanga chomhaimseartha.
Is é Geoffrey Chaucer an scríbhneoir Meán-Bhéarla is mó a léitear inniu.
An Mathshlua Órga. Stát ab ea an Mathshlua Órga a tháinig ar an bhfód sa Rúis agus san Úcráin sna 1240idí, i ndiaidh don Impireacht Mhongólach titim as a chéile. Stát Mongólach a bhí ann ar dtús, ach de réir a chéile, b’iad na treibheacha Turcacha a shealbhaigh é. Nuair a bhí an Mathshlua Órga i mbarr a mhaitheasa, shín sé ón Muir Dhubh isteach sa tSibéir.
Saor Ulaidh ón tSodamacht. Bhunaigh Ian Paisley an feachtas Saor Ulaidh ón tSodamacht (Béarla: "Save Ulster from Sodomy") sa bhliain 1977 chun gníomhartha hómaighnéasacha a choimeád mídhleathach i dTuaisceart na hÉireann. Theip ar an bhfeachtas, agus tá an hómaighnéasachas dlíthiúil ansin ó 1982 i leith.